Kreikka on saavuttanut viisi mitalia koripallon EM-kisoissa. Vuonna 1949 se sai pronssia. Tähtipelaajansa Nikos Galisin johdolla joukkue voitti kultaa 1987 ja hopeaa 1989. Vuoden 2005 kisoissa Kreikka voitti toisen Euroopan mestaruutensa, kun se kukisti finaalissa Saksan pistein 78–62. Vuoden 2007 EM-kisoissa hallitsevat mestarit sijoittuivat neljänneksi. Mitaleille maa palasi vuonna 2009 saavuttamalla pronssia. Vuoden 2011 EM-kisoissa Kreikka sijoittui kuudenneksi ja vuonna 2013 sijalle 11. Vuoden 2015 EM-kilpailuissa Kreikka oli viides ja 2017 kahdeksas.